ועדת הכלכלה, כנסת 20, פרוטוקול מספר 658, 2018-01-10 09:30

איתן כבל: שלום לכולם, אני מתכבד לפתוח את הדיון.

איתן כבל: התגעגעתי אליכם, אני רואה פה את האנשים מסביב.

איתן כבל: זכויות יוצרים – נושא מעניין.

איתן כבל: כמדי יום אנחנו פותחים בשיר.

איתן כבל: פניתי כבר לאקו"ם – וזו שאלה מעניינת, כי כבר כמה חודשים עשינו לנו מנהג להתחיל את היום בהקראת שיר, מתוך רצון לעשות את היום שמח וגם לקדם את השירה העברית, ואז היועצת המשפטית אמרה לי: יכול להיות שיש כאן הפרה של זכויות יוצרים.

<קריאה: אמרתי לך – בתנאי שאתה לא שר, פוטרים אותך.

איתן כבל: אני אבקש את חוות הדעת בכתב.

איתן כבל: אם כתוצאה מכך נאלץ להפסיק את הנוהג היפה הזה, אז נפסיק אותו, אבל מעת לעת אני מבקש חוות דעת - - -

<קריאות: - - -

<אתי בנדלר: אני רק רוצה לומר שדייקת, ואני רוצה - - -

איתן כבל: יום השנה של ביאליק היה אתמול והקראתי אתמול שיר של ביאליק.

<אתי בנדלר: אדוני דייק ואני רוצה להדגיש את הדיוק הזה.

<אתי בנדלר: אני לא חיוויתי את דעתי שאכן יש בכך משום הפרה של זכות יוצרים, הן משום שאני לא יודעת אם זה לא נכנס בגדר של שימוש הוגן, הן משום שאני לא יודעת אם אין חסינות מהותית על הנושא הזה, אבל כדי למנוע ספק כלשהו ביקשתי שתהיה התייחסות לעניין.

איתן כבל: תודה לכם.

איתן כבל: והיום ביקשנו מחבר הכנסת פרי לקרוא שיר.

<קריאות: - - -

יעקב פרי: בוקר טוב.

יעקב פרי: אין דבר כזה בכנסת – גם דבר טוב, שלא מתווכחים עליו.

יעקב פרי: היום לפני 8 שנים נפטר נדב לויתן, סופר, פזמונאי, תסריטאי, במאי ישראלי, בן זוגה של חוה אלברשטיין שהלחין וכתב כמעט 3 מאלבומיה והוא הלך לעולמו בגיל 66 בלבד לאחר מחלה קשה.

יעקב פרי: אני בחרתי לקרוא את שירו "מילים" שאני חושב שיש להן משמעות גם לנושא הדיון היום ולקהל המאוד מגוון והמאד משמח את חברות וחברי הכנסת על כך שאתם אתנו היום, לדון בנושא שהוא בנפשכם ואני מאוד מאוד מקווה שגם בנפשנו, כי המילים והשירים הם פרי יצירתם של אנשי תרבות ומוזיקה.

יעקב פרי: בלעדיהם אין ליצורים זכות קיום ותפקידנו לעזור לכם לנסות ולהגן על יצירת חייכם.

יעקב פרי: אז המילים הם של נדב לויתן, בלחן של חוה אלברשטיין.

יעקב פרי: אינני מתכוון לשיר אלא רק לקרוא בקיצור את מילות השיר: מילים זה כל מה שיש לי/ זה הוני, זה אוני וזה אני/ מילים זה כל מה שיש לי/ זה הוני, זה אוני וזה אני/ וכשתעלה האחרונה על דל שפתי/ אחדל/ וכבר בזבזתי די וזה מחדל/ נשאר לי רק מילון קטן כצרור נקוב/ ולא אשנא חינם ולא אבוז/ ולא אשחית מילים לשווא על המובן מאליו / מילים זה כל מה שיש לי.

יעקב פרי: תודה.

איתן כבל: תודה לך, באמת תודה.

איתן כבל: כמו שאמרתי – זה נוהג שאני מאוד אוהב אותו, והוא עושה את היום, מתחיל את היום טוב.

איתן כבל: אז אני מקווה שלא תיגרע מאתנו האפשרות הזו.

איתן כבל: ברשותכם, מעניין לעניין.

איתן כבל: היום אנחנו עוסקים בהצעת חוק זכות יוצרים (תיקון מס' 5), התשע"ה-2017.

איתן כבל: אני רוצה לומר כמה מילים בעניין הזה.

איתן כבל: זכויות יוצרים – הוועדה הזו עסקה כמה וכמה פעמים בנושא הזה, הוא מונח בכל כוחו במגוון עניינים שונים.

איתן כבל: הוועדה תמיד ובצורה מאוד ברורה הלכה ועשתה מאמץ להיות בצד של היותר חלשים בתוך התהליך הזה.

איתן כבל: זה יכול להיות יוצרים, במאים, מפיקים, מבצעים, בוודאי – כל מי שאין לו את היכולת והעוצמות להיות בצורה מאורגנת.

איתן כבל: אבל גם חלשים יכולים להיות אנשים חזקים וגם את זה צריך לדעת.

איתן כבל: בעולם החדש של היום שבו אנחנו מוצאים את עצמנו שהרשת – שזה דיון אחר שאנחנו עוסקים בו, עסקנו בו השבוע בהרחבה, על ענקיות המרשתת ואיך אנחנו מוצאים את חיינו אל מול המפלצת – החיובית, במידה רבה, הזאת – אבל שהשתלטה על חיינו ומשתלטת גם על עניינים שונים כאלה ואחרים.

איתן כבל: ברשותכם, היום אני רוצה, חברים, להסב את תשומת הלב.

איתן כבל: היום בשום פנים ואופן אין מצב שמתחילה להיות הקראה.

איתן כבל: השלב הראשון כמו תמיד, קודם כל תהיה הצגה של החוק הזה.

איתן כבל: יושמו בפנינו, בפני האורחים המסד של החוק- מה הם אבני הדרך של החוק ומה הוא מבקש בעצם להשיג, מה היא התכלית הראויה שלשמה הצעת החוק מונחת בפנינו.

איתן כבל: לאחר מכן יושמעו כאן התייחסויות הן של חברי הכנסת ובוודאי של כל בעלי האינטרס, במובן החיובי של המילה, זאת אומרת – יש כאן אנשים שמרגישים או שזכויותיהם עלולות להיפגע כתוצאה מהצעת החוק, או כאלה שטוענים שהצעת החוק שמונחת כאן אינה מספיק נותנת כלים על מנת להתמודד עם המציאות החדשה שבה אנו חיים – וזה בסדר גמור, כל אחת ואחד יאמר את דעתו ושאף אחד לא ימנע מעצמו או יתבייש לומר את הדברים כפי שהוא רואה אותם.

איתן כבל: חלק מהדברים יכול להיות שעדיין לא מובנים, לא בדיוק, כיוון שלא פרסנו את ההצעה פה לפני כולם.

איתן כבל: בסופו של עניין, הרצון הכן שלנו כאן בוועדה כמו תמיד הוא להשמיע דעות, על מנת שנצליח להוציא מתחת ידינו את התוצאה הטובה ביותר, המאוזנת ביותר.

איתן כבל: לפחות אני, ואני בטוח שגם חברי הכנסת לצדי – נעשה את כל המאמץ.

איתן כבל: אנחנו גם לא מתכוונים להתמהמה עם ההצעה, אני חושב שהיא חשובה, ודאי שאחרי שנכניס בה את התיקונים הנדרשים.

איתן כבל: אז ברשותכם, מי ממשרד המשפטים?

<ארז קמיניץ: אני המשנה ליועץ המשפטי.

<ארז קמיניץ: אני אומר מספר מלים, ונשמח לשמוע כמוך את הערות הציבור.

<ארז קמיניץ: אני רק אומר בפתח הדברים שלקר

<ארז קמיניץ: את הצעת החוק הזו – לפני פרסום התזכיר וודאי שאחריו, עשינו שימוע ציבורי רחב.

<ארז קמיניץ: הגיעו אלינו שורה של גורמים שתנו צרותיהם וטענותיהם בפנינו בהקשר הזה.

<ארז קמיניץ: ודאי יש עוד צרות וטענות אחרות שאנחנו נדרשים אליהם בעצם ימים אלה בהכנה של חוקים אחרים, ואנחנו עושים את זה לו בגלל שאנחנו רוצים לבוא שוב ושוב ושוב בפני אדוני בחקיקה נוספת כדי לשמוע שירים בבוקר או כדי להעביר חקיקה שצריך.

<ארז קמיניץ: בסופו של דבר, אדוני, אולי נאמר מספר מילים על הדברים העיקריים שיש בהצעה, אחר כך כמובן צריך להיכנס לפרטים.

<ארז קמיניץ: אנחנו בעצם מציעים 4 תיקונים משמעותיים.

<ארז קמיניץ: התיקון המשמעותי הראשון נועד לאפשר הבהרה של מצב משפטי לא ברור שקיים בפסיקה סותרת, והוא האפשרות לייצר הליך של חסימת אתרים.

<ארז קמיניץ: בהקשר הזה חייבים לומר שנקודת המוצא שלנו היא נקודת מוצא אזרחית כי יש פה הפרה של זכות אזרחית, של קניין רוחני, שנפגעת.

<ארז קמיניץ: והדרך, אחת הדרכים, בגלל בעיות שאנחנו חשופים להן – אחת הדרכים האפקטיביות ביותר לנסות ולחסום את האפשרות להמשיך את קיומה של עוולה אזרחית היא באמצעות חסימת האתר.

<ארז קמיניץ: כמובן שמצד אחד יש את הזכויות של יוצרים ומבצעים, של מפיקים ושל כל בעלי רישיונות יחודיים.

<ארז קמיניץ: זה נמצא מצד אחד.

<ארז קמיניץ: מצד שני יש טענה קשה וחמורה מאוד שנשמעת כנגד פגיעה בחופש הביטוי.

<ארז קמיניץ: אנחנו חושבים שהגענו לנוסחה מאזנת.

<ארז קמיניץ: כמובן שהכנסת תבחן אותה.

<ארז קמיניץ: אנחנו חושבים שהיא תאזן נכונה בין הצורך לשמור על זכויות קניין של אנשים, של גורמים שונים, זכויות אזרחיות, ובין הצורך לשמור גם על חופש הביטוי ועל האופן שבו אנחנו מתייחסים לביטוי בחברה דמוקרטית.

עיסאווי פריג': מה ההצעה המאזנת?

<ארז קמיניץ: היא אומרת שאפשר לעשות צווי חסימה אבל שיקול הדעת הוא שיקול הדעת הרחב של בית המשפט, תוך הבניית שיקול הדעת וקביעה שצריך לעמוד במספר פרמטרים, בית המשפט צריך להשתכנע במספר פרמטרים כדי להפעיל את הכלי של חסימה.

<ארז קמיניץ: ניגש לאיזונים האלה אחר כך, אבל נראה, יש כללים.

<ארז קמיניץ: בית המשפט צריך לבחון את גובה הנזק, את האפשרויות האחרות, אולי, להגיע לתוצאה של מניעת הפרת זכויות יוצרים בדרכים אחרות.

<ארז קמיניץ: זה לא דבר פשוט לחסום אתר.

<ארז קמיניץ: בית המשפט צריך להבין שההכרעה בפניו היא הכרעה משמעותית בחסימת אתר, אבל בהחלט בעמידה בפרמטרים מסוימים, ואם בית המשפט השתכנע שהם התקיימו, הוא יורה על חסימת האתר כדי למנוע פגיעה קשה בזכויותיהם של יוצרים, של מבצעים, של בעלי רישיונות יחודים.

<ארז קמיניץ: הדבר הזה, הבנו מהשוק שהדבר הזה – איך התבטאו בפנינו בישיבות?

<ארז קמיניץ: הוא פצע מדמם, והוא זליגה משמעותית מאוד של הזכות דרך אתרים לא חוקיים ודרך דרכים אחרות, במרשתת.

<ארז קמיניץ: זה התיקון המרכזי.

<ארז קמיניץ: תיקון נוסף שאנחנו מנסים להכניס, גם הוא באיזון מאוד מאוד עדין שהגענו אליו אחרי ישיבות ארוכות וממושכות, הוא האפשרות, בעצם, של בית המשפט לקבוע חיוב לזהות את המעוול.

<ארז קמיניץ: אנחנו מבקשים לייצר הליך פרוצדוראלי די ביורוקרטי, לא פשוט, כדי שבסופו, אם עוברים את הביורוקרטיה הזו ובית המשפט השתכנע שהמבקש עמד בכל התנאים כפי שקבועים בחוק, או שייקבעו בחוק, אפשר יהיה לדרוש מגורם שלישי, ממישהו שהוא לא המפר – שיודע או יכול להגיע לזהותו של אותו מפר, לדרוש ממנו את המדע ביחס למפר הפוטנציאלי.

<ארז קמיניץ: יש פה פגיעה, כמובן – מצד אחד רצון לאפשר לבעלי הזכויות להגיע למעוול כדי שאפשר יהיה לתבוע אותו על הנזקים.

<ארז קמיניץ: כמובן שצריך לעשות את זה בשום שכל, באיזון ובעדינות משמעותי מאד כדי לא לפגוע בחופש הביטוי.

<ארז קמיניץ: עוד שני תיקונים נוספים – אחד, העלאת העבירות, הענישה הפלילית, שאנחנו חושבים שהיא אינה מספקת היום.

<ארז קמיניץ: צריך להרתיע בצורה משמעותית יותר.

<ארז קמיניץ: אנחנו מעמידים את תקופת העונש על שלוש שנים כנגד שנה אחת בהעמדה לרשות הציבור, בעיקר.

<ארז קמיניץ: התיקון הנוסף הוא חידוש מבית היוצר של מחלקת ייעוץ וחקיקה אזרחי – אשכול קניין רוחני, גברת איילת פלדמן, שנמצאת פה וזה הכנסה פנימה של מה שאנחנו קוראים הפרה עקיפה וזה בעצם סוג של הפרה שאנחנו חווים אותו במרשתת יותר מבמקומות אחרים, שבו המפר הוא לא רק מי שהעלה תוכן מפר לאתר האינטרנט אלא גם מי שמייצר את האפשרות להפיץ את התוכן המפר הזה בצורה משמעותית, חוזרת ונשנית, והוא לא זה שייצר את ההפרה מראש, אך הוא מאפשר להעצים אותה, להגדיל את הנזק.

<ארז קמיניץ: התוצאה הזו, אנחנו חושבים שגם היא צריכה לזכות בסעדים אזרחיים כפי שמזכים הפרות רגילות אחרות.

עיסאווי פריג': וזה נניח בחשבון הפייסבוק שלי, אם אני - - -

<ארז קמיניץ: אבל אתה לא עושה את זה בצורה מסחרית.

<ארז קמיניץ: נגיע לזה.

<ארז קמיניץ: אתה צודק, זה צריך להיות מסחרי.

<ארז קמיניץ: לכל דבר יש תנאים להפעלה, אז נגיע לזה אחר כך כשניכנס לסעיפים עצמם.

<ארז קמיניץ: עוד נדבך אחד בשורה של תיקונים שאנחנו רוצים להביא בפני הכנסת כדי להשלים בוא נגיד – מודרניזציה נדרשת בדיני קניין רוחני.

<ארז קמיניץ: זה התחיל במהלך של תיקון חוק זכויות יוצרים ב-2007 שעורך הדין אפורי היה ממוביליו, אבל זה ממשיך הלאה בתיקונים נוספים.

<ארז קמיניץ: רק לאחרונה העברנו בסיוע שלך את חוק העיצובים ואנחנו מהחוק הזה, אחרי שהוא יעבור נמשיך הלאה לזכויות מבצעים ועוד תיקונים נוספים שאנחנו רוצים לעשות.

איתן כבל: אל"ף תודה.

איתן כבל: אין לי ספק שתוך כדי תנועה ודיון עולות שאלות ונפתחים נושאים שמסייעים לנו לדייק את החוק.

איתן כבל: האם הוגשו עד היום כתבי אישום עד היום בעניין?

<ארז קמיניץ: אתה שואל איש משפט אזרחי.

<ארז קמיניץ: זה קצת קשה לענות על נושא של כתבי אישום.

<אילת פלדמן: היום העבירות הפליליות מתייחסות רק להפרה של זכות ההעתקה.

<אילת פלדמן: זה לאו דווקא בעותק פיזי, זה יכול להיות גם בעותק דיגיטאלי.

<אילת פלדמן: למיטב ידיעתי – אני חייבת להודות שאני לא יודעת אם יש כתבי אישום על הפרות באינטרנט.

<ארז קמיניץ: נברר ונחזור עם תשובות מדויקות.

יעקב פרי: תודה.

יעקב פרי: קודם כל אני רוצה לציין שהדיון כאן הוא אחד החשובים והוא פרי של חשיבה של 7-6 שנים ארוכות וגם היום לא תבוא כל תאוות

יעקב פרי: כם או כל סיפוקכם על ידכם, כי אני בספק אם לאור ההערות של כלל הגופים – כל הערה היא חשובה ומהותית כמובן, אבל אני חושב שתפקידה של הוועדה לנסות לקדם את החקיקה גם אם החוק הוא לא מלא וגם אם אפשר להוסיף בו סעיפים.

יעקב פרי: זה שהאינטרנט הפר כר רחב להפרה של זכויות יוצרים, אני חושב שתפקידה של הוועדה עד כמה שאפשר לנסות להסיר אותו אבל מי שסבור שנוכל לעשות זאת באופן טוטאלי – טעות בידיו.

יעקב פרי: אני חושב שבסופו של דבר התיקון שמדבר – ואני יודע שיהיה על זה ויכוח – שמבקש לחסום אתרים, חסימת כתובות – הוכיח את עצמו בעבר כתופעה לא יעילה, כאשר אותו אתר העלה את עצמו מספר פעמים בכתובות שונות, לפעמים תוך ימים או תוך שעות ובכך הופר צו בית המשפט.

יעקב פרי: בעולם יש בהחלט מגמה של מעבר לצעדים הרבה יותר משמעותיים.

יעקב פרי: אני חוזר- החוק היה טוב לפני 18 שנה, אני לא בטוח עד כמה הוא מתאים לתחכומים או להפרות, אבל חייבים להעביר אותו כדי שיהיה - - -

איתן כבל: נקודת התייחסות חדשה.

יעקב פרי: נכון, מסד לתופעה הנוראית הזו.

יעקב פרי: מעורבים בגישות הנקרא להן חצי חדשות או מודרניות – גם יוטיוב וגם פייסבוק שספקיות הגישה מטילות עליהן חובה ואחריות באכיפה.

יעקב פרי: אנחנו, חברי ועדת הכלכלה- אני אדבר בשמי, קיבלתי אין ספור ניירות עמדה וגם אין ספור פניות, כולן חשובות, כולן לגיטימיות.

יעקב פרי: אם אין ביכולת הוועדה לסיים את ההקראה היום, ואני חושב שזה מה שיקרה, אני עוד פעם קורא לכל הגורמים לנצל את ההפסקות בין הדיונים לשבת ביניהם ולנסות להגיע לשולחן הוועדה – אני יודע שהיו ניסיונות והיו חילוקי דעות.

יעקב פרי: בסופו של דבר מי שחושב שאפשר יהיה להוציא מתחת ידינו חוק שיפתור את כל הבעיה – טעות בידיו.

יעקב פרי: אפשר לצמצם אותה.

יעקב פרי: ככל שאתם תבואו עם יותר הסכמות כך ניתן יהיה להוציא לפועל את החוק מוקדם ככל שאפשר.

יעקב פרי: יש דרכי אכיפה, אפשר לטפל בעזרתם, אבל לא נגמור את החוק הזה בזמן סביר אם חילוקי הדעות יהיו כל כך רחבים.

יעקב פרי: החוק הוא טוב, הצעת החוק צריכה לצאת לדרך.

יעקב פרי: תשלבו כולכם ידיים ונוכל לשתף פעולה.

איילת נחמיאס ורבין: בוקר טוב, אני יודעת שיש כאן הרבה גורמים סביב השולחן ששמחים שהגענו עד הלום.

איילת נחמיאס ורבין: אני רוצה לדבר על מונחי תעשיית היצירה, ויסלחו לי כולם – במושגים של שרשרת המזון.

איילת נחמיאס ורבין: אחת המורכבויות שמתלווה לעולם הזה היא השאלה איפה מתחילה היצירה ואיפה היא נגמרת.

איילת נחמיאס ורבין: אנחנו יודעים, מכירים, ולאורך השנים פותח כאן כל הנושא של זכויות יוצרים, זכויות מבצעים, מי הם היוצרים שחולקים בזכויות האלה – יש פה מורכבות מאוד מאוד גדולה.

איילת נחמיאס ורבין: אנחנו באמת עדים למהפכה מטורפת שהאינטרנט הביא אליה – המרשתת יצרה עולם חדש של מושגים אבל גם עולם חדש של עבריינות.

איילת נחמיאס ורבין: כשאני יושבת ומדברת עם כל מיני מייצגים של ההיבט הזה שהם כנראה יותר מוכשרים מאתנו כי הם יודעים באמת ליצור דברים ממשיים - - -

איתן כבל: דברי בשם עצמך.

איילת נחמיאס ורבין: אני תמיד מדברת בשם עצמי.

איילת נחמיאס ורבין: שנינו יודעים שאני יותר צנועה ממך.

איילת נחמיאס ורבין: ולכן אנחנו צריכים להבין שהסיטואציה שכשהם באים לכאן, לפתח הבית הזה, מידת ההיזקקות שלהם להגנה היא מאוד מאוד גדולה.

איילת נחמיאס ורבין: סיפרו לי על כל מיני אתרים שבהם נחשף תוכן ואמרתי להם שאני לא מכירה את האתרים שהם מדברים עליהם כי זה משהו שלא בא לי באופן טבעי בכלל, לחפש תוכן לא חוקי, תוכן פרוץ.

איילת נחמיאס ורבין: ניסיתי להבין על טכנולוגיות – האם אי אפשר להגן על טכנולוגיות היום, על יצירה, האם אי אפשר להגן עליה בצורה יותר טובה מהורדות בתי חוקיות?

איילת נחמיאס ורבין: אז יכול להיות שכן, ועדיין זה לא מתבצע.

איילת נחמיאס ורבין: אבל אני רוצה להעיר משהו לנו, בתור מחוקקים ולמשרדי הממשלה – החוק הזה בצורה זו או אחרת מסתובב במשך 6 או 5 שנים.

איילת נחמיאס ורבין: העולם, משרדי הממשלה, חייבים לארגן את עצמם לקצבים של העולם הזה.

איילת נחמיאס ורבין: אם נמשיך להביא תיקוני חקיקה בקבועי זמן כאלה, אנחנו בחיים לא נצליח לרדוף אחרי הזנב של עצמנו.

איילת נחמיאס ורבין: צריך להגיד משהו: כנראה שהחוק הזה יעבור כפי שהוא, בניואנסים כאלה ואחרים, אולי.

איילת נחמיאס ורבין: אבל מי שחושב שהוא מספק, לאור מה שהתפתח ב-6 השנים האלה – טועה.

איילת נחמיאס ורבין: ואז הם באים ומתדפקים בצדק על דלתותינו ואומרים – אנחנו כבר נמצאים בעולם אחר של הפרות.

איילת נחמיאס ורבין: אנחנו חייבים להתכנס פה – ואני מפנה את זה בעיקר אל משרד המשפטים שאמון על החקיקה הזו, וטוב שבאתם עם החקיקה הזו אבל צריך להבין – אני מאוד מקווה שזה לא מעט מדי ומאוחר מדי מבחינת הטכנולוגיות המתפתחות.

איילת נחמיאס ורבין: את זה אנחנו צריכים לומר.

איילת נחמיאס ורבין: אני לא יודעת, חבר הכנסת פרי, אם בהפסקות פה בדיונים הם יצליחו להגיע ביניהם - - -

יעקב פרי: לא אמרתי בהפסקות פה.

איתן כבל: הוא התכוון בסך הכל הכללי.

איילת נחמיאס ורבין: לא – בפערים של הזמן בין דיון לדיון – האם יצליחו להגיע פה להבנות?

איילת נחמיאס ורבין: אני מסופקת.

איילת נחמיאס ורבין: אני רואה פערים מאוד גדולים, אבל אני חושבת שהחוק כבר היה צריך להיות במקום אחר.

איילת נחמיאס ורבין: דרך אגב, כשאנחנו מגינים על פרטיות של משתמשים שהם יוזרים, היינו צריכים להיות במקום אחר מבחינת היכולת שלנו לאכוף נגד הפרות כאלה, שלא לדבר על השלב הבא והוא השלב של האכיפה, וזה מתגלגל לא רק לפתחכם אלא לפתחה של המדינה כולה, וגם פה אנחנו יודעים שיש בעיה מאוד קשה.

איילת נחמיאס ורבין: תודה רבה.

איתן כבל: אני רק יכול לומר נקודה, לכולם פה: הפערים בסוף הם לא תמיד גדולים.

איתן כבל: הם רק נראים גדולים והרבה פעמים יש אינטרס להביא אותם כגדולים.

איתן כבל: תאמינו לי, כבר ראינו חקיקה לאין שיעור יותר מורכבת ובעייתית והצלחנו להוציא תוצאות מאוזנות מתחת ידינו.

<אילי גורליצקי: אני רוצה לעשות איזושהי הצהרה מקדמית שתהיה בדיסוננס קל לרוח הטובה שמנשבת בחוק הזה.

<אילי גורליצקי: הצעת החוק הזו פוגעת פגיעה קשה מאוד במגזר שהוא חשוב מאוד לתעשייה הזו של הטלוויזיה, הסרטים, האינטרנט – וזה המגזר של האומנים המבצעים.

<אילי גורליצקי: כולכם יודעים שאתם והאבות שלכם ואתם עצמכם באים לראות בטלוויזיה את מי שאתם רוצים לראות, זה העולם.

<אילי גורליצקי: אני לא מזלזל בזכויות יוצרים וזכויות מפיקים, אבל צריך להבין דבר אחד, שמי שמפיח חיים בתוך היצירות האלה זה המבצעים והם מחוץ לחוק הזה.

<אילי גורליצקי: הם בכלל לא רשאים לקבל את ההגנה בהופעת אינטרנט של אומנים – איל גולן ועד האחרון שבאחרונים.

<אילי גורליצקי: אני זוכר שבשנת תש"ס היתה פקודת זכות יוצרים שבה המילה "מבצעים" היתה צמודה למילה "יוצרים".

<אילי גורליצקי: "המדינה תפצה את בעלי זכויות היוצרים", "המדינה תפצה את זכויות המבצעים" – היה כאן משהו שהביע דבר אמיתי.

<אילי גורליצקי: המלחמה היא של כולנו ואי אפשר להוציא אותנו ככה.

<אילי גורליצקי: אתה יודע למה מוציאים אותנו ככה?

<אילי גורליצקי: כי לנו אין עוד את הזכות האלמנטרית שאין באירופה – מדינה שאין לה הזכות הזו למבצעים והיא הזכות של ההעמדה לרשות הציבור.

<אילי גורליצקי: כבר היה למשפט המשפטים את זה בקנה ובלי הזכות הזו אי אפשר לעשות שום דבר.

<ארז קמיניץ: אפשר להגיש את ההצעה הזו מחר.

אורן אסף חזן: תן לי להבין – אם נגיד שחקן מעלה איה קטע לאינטרנט – הזכויות יוצרים על היצירה הם שלו.

אורן אסף חזן: רק בהקשר למילה - - -

<אילי גורליצקי: אני לא רוצה להיכנס לזה.

<אילי גורליצקי: בזמנו כשבאנו אל השר נאמן אמרו לנו – בואו לא נדבר על זה, נחכה לוועדת בייג'ין שהיתה ב-2012, נראה מה היא אומרת.

<אילי גורליצקי: בסעיף 10 של האמנה כתוב שהמבצע זכאי לזכות להעמדה לרשות הציבור שזה הוא עיקרו של החוק הזה.

<אילי גורליצקי: לכן אני אומר, חברים, לא כדי שלא נהיה רחוקים אלא כדי שהחוק הזה לא יהיה מעוות לגמרי - בואו נעשה עצירה ונכניס בקלות את המבצעים כמו בפקודת זכות יוצרים של שנת תש"ס – מבצעים ויוצרים, מבצעים ויוצרים.

<אילי גורליצקי: אנחנו זכאים להגנה גם באינטרנט.

איתן כבל: מר קמיניץ אמר במובלע שיש הצעת חוק מונחת שתעסוק רק במבצעים ולא ביוצרים.

איתן כבל: הבנתי גם את אשר אמרת – שאין התייחסות, את העניין של האמנה שהמתנו לה, וכנראה לא הגיעה ואתה לא רוצה להמתין לאמנה הבאה.

איתן כבל: הכל הבנתי.

<אילי גורליצקי: אבל דבר אחד לא הבנת – שהיינו במשרד המשפטים והיתה להם הצעת חוק - -

<ארז קמיניץ: יש, עדיין.

<אילי גורליצקי: - - שהיתה ספר לבן.

<אילי גורליצקי: אתם יודעים מה זה "ספר לבן".

<אילי גורליצקי: פשוט היכו במבצעים מכה ניצחת ואז אמרנו – יותר טוב שלא תהיה זכות מבצעים מאשר זכות המבצעים הזו.

<ארז קמיניץ: אדוני מבין שיש קצת חוסר הסכמה בינינו לבין המבצעים ביחס לתזכיר המונח על השולחן שאנחנו דווקא חושבים שהוא עוזר למבצעים בצורה טובה.

<ארז קמיניץ: זה יגיע אליכם, אדוני.

עיסאווי פריג': חברים, שלום.

עיסאווי פריג': בכמה מילים אתייחס ברמת המאקרו.

עיסאווי פריג': הדיון כאן מחזיר אותי לדיונים שהיו ברשות השידור, כשראיתי את כל היוצרים, את האמנים ואת החברות – פתאום כל עולם האומנות והיצירה נמצא.

עיסאווי פריג': אתם, נראה לי, משקיעים פה בכנסת ובכל הרגולציה הזו יותר מהזמן שאתם משקיעים ביצירה ובאומנות.

<קריאות: - - -

עיסאווי פריג': וזה מאוד עצוב לראות, במקום שאתם תעצבו חברה, תרבות, הוויה - - -

אורן אסף חזן: מה אתה רוצה, אין מי שייצג אותם.

אורן אסף חזן: אין מי שיילחם בשבילם, אתה מבקר אותם על זה שהם באים לפה?

אורן אסף חזן: אתה יכול להגיד את זה על כל אחד שמגיע לכנסת.

עיסאווי פריג': אז מה שאני אומר – זה עצוב שאנחנו רואים אתכם בתדירות כל כך גדולה.

עיסאווי פריג': זה עצוב לנו כחברה שאתם כאן.

עיסאווי פריג': אני מצטרף לקו ששמעתי מקודמי – החוק הזה בא באיחור.

עיסאווי פריג': מגיע לכם יותר, מגיע לכם יותר.

עיסאווי פריג': כל הדיונים שהשתתפתי בהם כשסוגית זכויות יוצרים היו על השולחן – צר לי מאוד, היה בגדר חקיקה שבין ביצוע להלכה למעשה לבין חקיקה גם יש זמן.

עיסאווי פריג': אז לשם כך אגיד את העמדה הכללית: כוונתי לתמוך בחוק הקיים.

עיסאווי פריג': טוב ציפור מאשר 10 על העץ אבל כל הסוגיות שיועלו כאן

עיסאווי פריג': כולל מה שאמר אילי גורליצקי – צריכות לקבל ביטוי.

עיסאווי פריג': אני מציע להוסיף לחוק על הקישורים – כששולחים לנו מילת הורדה, נא להוריד, כדי שזה ייצרב לנו בראש יש לכתוב: "לגניבה לחץ כאן".

עיסאווי פריג': אולי זה ישנה.

עיסאווי פריג': בכללית, חייבים לזרז את התהליך של החקיקה.

עיסאווי פריג': את ההערות שיש לנו לסעיפים נגיד אותם בבוא העת.

<מרדכי אמיתי: ברשותכם, אני רוצה לפתוח - אני חושב בשם כולנו, בהשתתפות בצער המשפחה של הנרצח מאתמול.

<מרדכי אמיתי: כואב הלב לשמוע.

<מרדכי אמיתי: אני משמש בשני כובעים – אני גם מנכ"ל הפדרציה הישראלית לתקליטים וקלטות, הגוף שמאגד את מרבית חברות התקליטים המפיקות – או לא חברת התקליטים, כבר לא קיים כה דבר יותר – המפיקים הישראלים והבינלאומיים, וגם נציג של תעשיית הקולנוע בארגון "זירה", שחברתי מיכל תדבר עליו בהרחבה, מאוחר יותר.

<מרדכי אמיתי: אני רוצה לחלק את הדברים שלי ל-3 חלקים.

<מרדכי אמיתי: קודם כל להתייחס קצת למצב בארץ ולמה שקיים בעולם.

איתן כבל: ממש בקצרה.

<מרדכי אמיתי: אתה תקטע אותי מתי שאתה חושב.

<מרדכי אמיתי: והתייחסות קצרה להצעת החוק, למרות שלא ניכנס לרזולוציה.

<מרדכי אמיתי: בסוף, ממה בקצרה, אצטט קטע שפורסם אתמול באתר "וואלה".

<קריאות: - - -

<מרדכי אמיתי: לגבי המצב הקיים בארץ, חברים, אנחנו צריכים להיות כנים עם עצמנו.

<מרדכי אמיתי: מדינת ישראל לא המציאה את הפירטיות .

<מרדכי אמיתי: מדינת ישראל היא לא המדינה היחידה שיש בה פירטיות.

<מרדכי אמיתי: אבל אני מגדיר את זה כפירטיות חצופה.

<מרדכי אמיתי: מדינת ישראל היא המובילה בעולם בפירטיות החצופה, פירטיות שלא מתביישת, לא מסתתרת, פירטיות שגאה לבוא על חשבון בעלי הזכויות, למכור את התכנים של בעלי הזכויות, להרוויח הון על חשבון בעלי הזכויות, וכל זאת במטרה כדי לפגוע בבעלי הזכויות.

<מרדכי אמיתי: אני חייב לצטט, הבאתי מאחד האתרים שאנחנו רודפים אחריו לא מעט זמן.

<מרדכי אמיתי: לא אזכיר את שמו כדי לא לעשות לו פרסומות.

<מרדכי אמיתי: סטטיסטיקה מתוך האתר: באתר קיימים 2,978 סדרות, 96,560 פרקים, 108 מיליון צפיות באתר בפרקים שונים, 71,744 חברים – כשכל חבר כזה משלם דמי מנוי חודשיים.

איתן כבל: כמה עולים דמי מנוי שם?

<מרדכי אמיתי: זה מאוד תלוי.

<מרדכי אמיתי: זה יכול להיות בין 30 ל-40 שקלים לחודש.

<מרדכי אמיתי: ישנם גם אתרים שמוכרים תכנים לחו"ל אז הם מחייבים בדולרים, וזה יכול להיות 35 דולר לחודש.

יעקב פרי: הנתונים האלה הם על ישראלים?

<מרדכי אמיתי: ישראלים, אתר ישראלי, שהוא רק אחד מיני רבים.

<מרדכי אמיתי: כל הכסף הזה, כמובן, הוא כסף שלא מדווח לרשויות המס, הון שחור, כספים שמועברים בכל מיני טרנסאקציות כאלה ואחרות שאנחנו לא יודעים לעקוב, לעשות tracing אחרי הכסף.

<מרדכי אמיתי: בזמן הזה שהורדתי את זה אתמול, באותו רגע שעשיתי את צילום המסך היו 4,456 מנויים און-ליין שצופים באתר.

<מרדכי אמיתי: זה היה בשעת הצהריים, לא בשעה שרוב האנשים רואים בה טלוויזיה.

<מרדכי אמיתי: הפעילות הזאת, הפירטית, היא פעילות שגורמת לבעלי הזכויות לדמם עד למצב שאנחנו כולנו בתעשייה נמצאים ממש כמעט בנקודת האל חזור.

<מרדכי אמיתי: כל הסיבה הזו של הפירטיות היא רק אחת: היא לאקונה שקיימת בחוק זכויות יוצרים.

<מרדכי אמיתי: חוק זכויות יוצרים, להזכירנו, חוקק בשנת 2007.

<מרדכי אמיתי: החלו לעבוד עליו כמה שנים קודם.

<מרדכי אמיתי: עורך הדין אפורי יידע טוב ממני.

<מרדכי אמיתי: מאז ועד היום לא נעשתה כל התאמה לעידן הדיגיטלי החדש.

<מרדכי אמיתי: במשך הרבה מאוד שנים ישבו במשרד המשפטים, ניסו וניסו וניסו – ולא הצליחו.

איתן כבל: כל פעם שסיימו זה השתכלל יותר.

<מרדכי אמיתי: או שהשתכלל, או שהכנסת או הממשלה התחלפה.

<מרדכי אמיתי: וזה המקום להגיד מילה טובה לשרת המשפטים, איילת שקד, לאנשי משרד המשפטים ובראשם עורך הדין ארז קמיניץ ואנשי אשכול קניין רוחני, שבאמת עשו כאן עבודה לתפארת.

<מרדכי אמיתי: אנחנו יכולים להסכים אתה או לא, אני בטוח שנשמע דעות לשני הצדדים, יש כאלה שרוצים להקצין וכאלה שפחות.

<מרדכי אמיתי: כמו שאמרו חברי הכנסת הנכבדים, וזו הנקודה הכי חשובה לנו: מימד הזמן הוא החשוב ביותר.

אורן אסף חזן: לפני שאדבר, אשמח לשמוע מישהו שמתנגד.

אורן אסף חזן: להבין מה - - -

עיסאווי פריג': חופש הביטוי.

איתן כבל: יש כאן סך של דעות, כל אחד בא מהזווית שלו לדברים.

איתן כבל: אנחנו נאפשר לנציג האגודה לזכויות האזרח כי הוא מעמיד את עצמו – כנראה, אל מול כל ההצעה או מול חלקים ממנה.

איתן כבל: חבר הכנסת חזן, זה אולי ייתן לך קצת יותר מנקודת המבט.

<אבנר פינצ'ו'ק: אני מהאגודה לזכויות האזרח.

<אבנר פינצ'ו'ק: יש כאן נציגות מאיגוד האינטרנט ומהרכז למשפט וטכנולוגיה באוניברסיטת חיפה.

<אבנר פינצ'ו'ק: הם יוכלו להיכנס לפרטים ולהגיד דברים חשובים לא פחות משלי.

<אבנר פינצ'ו'ק: בתור התחלה אני רוצה להביע תמיהה ודאגה מסדר העדיפויות של משרד המשפטים – אנחנו כמובן נגד רגולציה, ועוצרים רגולציה גם שאמורה להגן על הפרטיות שלנו, חקיקות חשובות שמחכות כבר 10 שנים בקנה במשרד המשפטים כדי להגן על הפרטיות שלנו – את החוק הזה, שאמור להגן, כך מסתבר לי, על פלח מאוד צר של אינטרסים – אפילו לא של היוצרים אלא של הכסף הגדול, את זה מקדמים.

<אבנר פינצ'ו'ק: את זה מקדמים, אדוני, גם על חשבון אינטרסים או זכויות אחרות כמו למשל הזכות לפרטיות, הזכות לשם טוב, משום שלפני 10 שנים דנה כאן כבר הכנסת באיזשהו הסדר - - -

יעקב פרי: אני לא הבנתי.

אורן אסף חזן: גם אני לא הבנתי.

איתן כבל: מה שאני מבקש ממך – זה שלא הבנו , אנחנו חברי הכנסת, זה לא חדש.

איתן כבל: אבל אני רוצה שגם אנשים אחרים יבינו – ברצינות, עזוב מה היה ומה יהיה, שהם לא עושים את עבודתם וכן הלאה - -

<אבנר פינצ'ו'ק: אבל יש לזה מחיר.

איתן כבל: - - הבקשה היא – אתה כבר ותיק, אתה לא חדש פה, יחסית.

איתן כבל: קח את זכות הדיבור ותעסוק בנקודות העומדות כאן על השולחן.

יעקב פרי: תגיד לנו קו תחתון – מה ה- - -

איתן כבל: מה הבעייתיות מנקודת המבט שלך.

<אבנר פינצ'ו'ק: הבעייתיות מנקודת המבט שלי היא פגיעה בחופש הביטוי, פגיעה בפרטיות ובזכות לאנונימיות של גולשים תמימים.

<אבנר פינצ'ו'ק: זה לא הזכות לגנוב - - -

<קריאות: - - -

איתן כבל: סליחה.

איתן כבל: זו עמדתו.

איתן כבל: אם זה היה כל כך פשוט לא כולכם הייתם מגיעים לפה.

איתן כבל: אז כל אחד בתורו.

איתן כבל: בבקשה

<אבנר פינצ'ו'ק: על רקע זה אני מבין את העניין של סדר עדיפויות – אני מוטרד לא מאנשים שגונבים אלא אנשים תמימים.

<אבנר פינצ'ו'ק: גם כשהכנסת, ועדת החוקה, דנה בהסדרים דומים רק זה עתה – חסימת אתרים כדי למנוע אתרים של פדופיליה, אתרים של ארגוני טרור – שוב, גם שם היו לנו הערות וכמובן שהאיזון הוא נגד חופש הביטוי, נגד הזכות לפרטיות, עדיין היו שם אינטרסים, עם כל הכבוד, אינטרסים הרבה יותר כבדי משקל, וכבר שם היו סנוניות שהגיעו מכאן, אדוני, כדי להקדים את המאוחר ולהגן על האינטרסים של – שוב, לא הכל זכויות יוצרים, לא הכל אומנים, רק הכסף הגדול, ואני מבקש שבתור התחלה – הרף העליון – אני חושב שאדוני יסכים אתי – שהרף העליון של הסדרים של מידת הפגיעה בפרטיות ובאנונימיות ובחופש הביטוי של גולשים תמימים, לא של גנבים – הרף העליון מסומן כבר כשמדובר על חסימת אתרים של פדופיליה, הימורים ופעילות טרור.

<אבנר פינצ'ו'ק: עדיין יש דברים שבגלל החשיבות של האינטרסים הציבוריים האלה, שעם כל הכבוד הם הרבה יותר - - -יש פה איזון, צריך להיות פה איזון.

<אבנר פינצ'ו'ק: האיזון שם מוטה יחסית להסדר הזה.

<אבנר פינצ'ו'ק: ההסדר הזה צריך להיות יותר נוטה לכיוון הזכויות שדיברתי עליהן, לעומת הסדרים שבאים להגן בפני פדופיליה, הימורים וכדומה.

איתן כבל: החוק הזה בשום פנים ואופן – לפחות אני, שיש לי פה זכויות כיו"ר ועדה – הוא לא במקום שפוגע בזכויות המשתמש המזדמן.

איתן כבל: זו לא כוונת החוק, היא לא מתבססת על העניין הזה, וזה יכול שיקרה, זה לא המקום.

איתן כבל: בנקודת המוצא לא עסקנו ולא נעסוק באזרח הפשוט שאין לו מושג ובא והוריד.

איתן כבל: הוא לא יקבל נקישה בדלת.

<אבנר פינצ'ו'ק: יש פה הסדר - - -

איתן כבל: נתתי לך, ואפילו לא הפרעתי.

איתן כבל: מה שאני רוצה לומר זה עוד נקודה נוספת – הדבר הוא שאפילו החקיקה כאן אינה מבקשת לקבוע מסמרות לגבי האופן שבו הדברים צריכים להתנהל.

איתן כבל: אולי הליבה – ואני אומר את זה בזהירות רבה, ומי שמכיר אותי כמי שמוליך חקיקה יודע איך אני הולך אליה עקב בצד אגודל, ממש כדי למצוא את הנקודות הנכונות.

איתן כבל: יש כאן יותר מתן כלים לבתי המשפט שתהיה להם היכולת שאין להם היום.

איתן כבל: העולם התפתח והחוק מדבר בשפת האבן.

איתן כבל: כשנסיים את החוק לגבי חלקים ממנו הוא כבר יהיה ישן כי ככה זה בעולם הטכנולוגי ביחס להתמודדות אתו בחקיקה.

איתן כבל: לכן, גם כשרוצים להביע עמדה, בואו לא נטפס על עץ גבוה מדי.

איתן כבל: בואו נסתכל אחד לשני בעיניים ונראה איך אנחנו באמת עושים נכון.

איתן כבל: אני מסכים עם אדוני שיש נקודה אחת שאני עדיין לא יודע אפילו לחשוב אי אני מתמודד אתה, העניין של חסימה שהוא מהלך דרקוני, לא פשוט.

איתן כבל: אינני מזלזל בו, אני מניח אותו כאן.

איתן כבל: הוא במידה רבה פיל בתוך החקיקה הזאת שנצטרך לדעת איך מתמודדים אתה בשום שכל, אבל אני אומר זאת כמי שיודע ואומר את הדברים, אבל שגם אדוני לא יתבלבל – יש אנשים פה שזה מטה לחמם וגם הם אנשים פרטיים שרוצים לפרנס את משפחתם.

איתן כבל: לכן מי שהבין – לא תמיד החזק הוא באמת החזק ולא תמיד מי שנראה חלש הוא באמת החלש בתהליך.

איתן כבל: צריך לבחון כל דבר בהקשר שלו.

איתן כבל: זה מה שאנחנו נשתדל לעשות בשום שכל ויושבת פה לימיני באמת אולי ה-אחת כמי שאני מכיר אותה שנלחמת על הדברים האלה עקב בצד אגודל שנים, ואם אני קצת יוצא ימינה או שמאלה היא יודעת לאזן אותי בתהליך הזה, אבל שיהיה ברור – החוק הזה יוצא אל הדרך.

איתן כבל: יש לכם אחת משתיים – או לעזור לי להוציא את התוצאה הטובה מתחת ידי או כמו שאני אומר – אני ממשיך, אתם יודעים את זה.

אורן אסף חזן: אחרי נאום כזה, מה נותר לנו לומר?

איתן כבל: אתה יכול ללכת.

אורן אסף חזן: אתה מנצל את הבוקר הזה שאתה יודע שהוא קשה לי, אבל בסדר איתן, בסדר.

אורן אסף חזן: אני באמת מצטרף לדבריך.

אורן אסף חזן: אני רק חולק עליך בדבר אחד: חסימה זה לא דבר דרקוני.

אורן אסף חזן: הרי מישהו יכול להעלות על דעתו שלא נחסום כניסה לאתר רגיש, או אפילו לכספת של בנק רק כדי לשמור על התוכן שלה?

אורן אסף חזן: זה בדיוק אותו הדבר.

אורן אסף חזן: אני לא פוסל חסימה של אתרים.

אורן אסף חזן: אין פה דרקוניות.

אורן אסף חזן: אני אספר לכם סיפור בקצרה: לי בבית יש אוסף של סרטי DVD, מעל 1,700 סרטים מקוריים שעלו לי המון כסף.

אורן אסף חזן: לא מזמן עשינו שיפוץ בבית, גם שיניתי סטטוס, התחתנתי, ואשתי שאלה אותי: מה יש לך לעשות עם כל הזה?

אורן אסף חזן: לפח.

אורן אסף חזן: אמרתי לה – עזבי את הכסף.

אורן אסף חזן: אני קניתי את הסרטים האלה ולא הורדתי אותם מהאינטרנט, כי אני מעריך ומכבד את היצירה, וזה הבסיס והסיבה בגללה הגעתי לדיון כאן, היום.

אורן אסף חזן: בסופו של יום, אבנר פינצ'וק, עם כל הכבוד לך, אתה מדבר פה שטויות.

אורן אסף חזן: לא שמרת פה על זכות של אף אחד.

איתן כבל: תחזור בך מהדברים.

אורן אסף חזן: אתה לא תגיד לי לחזור בי כי אני לא אחזור בי.

איתן כבל: יש כאן אנשים שבאו , אתה יכול לחלוק עליהם וזה לגיטימי - - -

אורן אסף חזן: אתה יודע מה ההגדרה "שטויות" במילון?

אורן אסף חזן: לא חוזר בי.

אורן אסף חזן: חבל על הזמן.

אורן אסף חזן: לא פגעתי ואני לא חוזר בי.

איתן כבל: אם תשתמש עוד פעם במילה שמתכתבת עם העלבה - - -

אורן אסף חזן: להגיד על מישהו שהוא מדבר שטויות זו העלבה?

אורן אסף חזן: זה לא חופש ביטוי?

אורן אסף חזן: עכשיו אני מבולבל לגמרי.

<אבנר פינצ'ו'ק: לא היום, אבל קורה לי גם שאני מדבר שטויות.

אורן אסף חזן: בסופו של תהליך, כשאנחנו קמים בבוקר ובאים לעבודה שלנו כאן, כשאדם יושב מול המרקע ורואה סרט, הוא לא מכיר את הפעילות של כל מי שעבד לאורך הדרך.

אורן אסף חזן: לא רק אלה שמביאים את התוצאה, לא רק אלה שמשחקים, גם אלה שכותבים, גם אלה שקמו אחרי חלום בלילה והיה להם רעיון לסדרה חדשה או סרט טוב.

אורן אסף חזן: יש פה תהליך שבו לוקחים חלק הרבה מאוד אנשים, ועל האנשים האלה יש לשמור כי בסופו של יום, אם לא תשמור עליהם, אז אותו פרט ואזרח שאתה רוצה שיהיו לו חיים טובים יותר, לא יהיה לו מה לראות בטלוויזיה.

אורן אסף חזן: הוא יתחיל לחפש מעבר לים.

אורן אסף חזן: זה מה שאנחנו צריכים לעשות.

אורן אסף חזן: אני מסכים עם דבר אחד, שלצערי דווקא בו אתה לא נגעת.

אורן אסף חזן: זרקת איזו מילה בקושי.

אורן אסף חזן: על משתמשי הקצה.

אורן אסף חזן: אני לא רוצה להפוך כל אזרח במדינת ישראל לעבריין.

אורן אסף חזן: יש מציאות שבה היום לא רק צעירים – כולם היום פותחים את האינטרנט, מסתכלים, רואים, צופים.

אורן אסף חזן: לא כל אחד מבין ויודע מאיפה זה בא, מה התולדה ומה ההשלכות.

אורן אסף חזן: אז אנחנו צריכים לעשות מהלך משולב, אגב, גם חינוכי.

אורן אסף חזן: אני מציע לעשות דיון על זה בוועדת הדיון של הכנסת כדי לנסות להכניס היום בתוכנית הלימודים, להסביר לילדים קטנים – כשהם נולדו לעולם הזה, הרי העולם האינטרנטי – אנחנו כולנו מהגרים אליו.

אורן אסף חזן: הילדים של היום הם הילידים, אין מה לעשות.

אורן אסף חזן: אנחנו צריכים להתאים את עצמנו אליהם, להסביר להם מה המשמעויות ומה הנזקים שנגרמים, בדיוק כמו שמסבירים מה הנזק מעישון, בדיוק כמו שמסבירים חינוך מיני – צריך גם להסביר מה המשמעות של גניבה מהאינטרנט.

אורן אסף חזן: אין שום הבדל בין ילד שמחנכים אותו לא לגנוב במכולת לבין ילד שיחנכו אותו לא לגנוב באינטרנט.

אורן אסף חזן: זה בדיוק אותו הדבר.

אורן אסף חזן: בהקשר של החוק הזה – הוא נכון, הוא צודק.

אורן אסף חזן: אני רוצה שאנחנו נהיה חכמים.

אורן אסף חזן: אם אתה כבר היום מבין ויודע שהחוק, עד שיעבור, רובו כנראה כבר לא יהיה רלבנטי, אז בואו נעשה אותו רלבנטי.

איתן כבל: נשתדל.

אורן אסף חזן: זה לא משנה.

אורן אסף חזן: אתה יכול לעשות את זה בתהליכים, להעביר עכשיו מה שחשוב, ולאט לאט לעשות תיקונים.

אורן אסף חזן: אני מסיים ואומר דבר פשוט.

אורן אסף חזן: מידיעה – אנחנו מתמודדים עם מצב שבו לרוב רשויות החוק והאכיפה במדינת ישראל תופסות את האזרח הקטן, את זה שאין לו יכולות להתעמת ולהתמודד.

אורן אסף חזן: בסוף אנחנו רואים את המשטרה שבסוף מתעמתת עם בן אדם שרב עם השכן שלו ופחות מתעסקת עם ארגוני הפשע, כי זה קל.

אורן אסף חזן: פה אנחנו צריכים להיות זהירים כדי שמחר לא נמצא את עצמנו במצב שבו מטפלים באזרח הקטן ולא פותרים את הבעיה הגדולה שאתם נשארים בדיוק באותו מקום.

אורן אסף חזן: על זה צריך להיות העיקר.

אורן אסף חזן: משפט אחרון – סליחה על הבורות, אני לא מבין בזכויות יוצרים, אני גם לא מבין ביצירות, אבל להבנתי – אם בן אדם מופיע בקטע, לצורך העניין - אם צילמת את עצמך והעלית לאינטרנט - - -

יעקב פרי: מה שאתה עושה ערב ערב.

עיסאווי פריג': מה שאתה עושה במליאה כל הזמן.

אורן אסף חזן: לא, אני?

אורן אסף חזן: מה אני עושה?

אורן אסף חזן: מה זה נאום של מיליון צפיות?

אורן אסף חזן: בסוף, אוטומטית הוא בעל היצירה.

אורן אסף חזן: אני מנסה להבין – אתה מדבר על כך - - -

<אילי גורליצקי: אל תיכנס לזה כי יש לזה המון גוונים והמון - - - קודם כל – יש למבצעים זכויות שהם צריכים לקבל - - - הוא אמר כמה דברים – אני ממש בתדהמה, הוא אמר כמה דברים נכונים.

<אבנר פינצ'ו'ק: אני דיברתי אך ורק על מיליוני גולשים, מה שהגדיר חבר הכנסת חזן – משתמשי הקצה, הם שמטרידים אותי, הפרטיות שלהם מטרידה אותי.

אורן אסף חזן: אני אגלה לך סוד, ישבתי עם חלק מהנציגים פה וכולם אמרו – אנחנו לא מחפשים לפגוע במשתמשי הקצה.

אורן אסף חזן: הם אמרו את זה - - -

<אבנר פינצ'ו'ק: - - - חשיפת שם גולש - - -

<מיכל רפאלי כדורי: זה לא גולש, זה מעוול.

איתן כבל: אני רוצה להגיד לך שוב: זה לא הוגן.

איתן כבל: אתה יודע, אתה לא יכול לעשות מיש-מש.

איתן כבל: החוק מורכב, יש בו רבדים רבדים.

איתן כבל: כבר אמרתי בקליפת אגוז מה הכיוונים, אז אנא – אמרתי משתמשי קצה, והיא אומרת שיש הבדל בין מעוול שהוא האזרח הקטן שיושב בבית ובין אלה שהורידו והכניסו את כל ה - - -

<מיכל רפאלי כדורי: לאלה התכוונתי.

איתן כבל: אני יודע.

עיסאווי פריג': אני רוצה שיעור בעברית – תסביר לי מה זה "מעוול".

איתן כבל: אחד שעושה עוולה.

<אתי בנדלר: במישור האזרחי, לא הפלילי.

<נועם סולן: אני מהספרייה הלאומית, מנהל זכויות יוצרים בספרייה.

<נועם סולן: התייחסות קצרה לגבי שני דברים שנאמרו כאן.

<נועם סולן: חברת הכנסת נחמיאס ורבין דיברה על הטכנולוגיות וזה היה נשמע לרגע כאילו שאנחנו מבכים את הטכנולוגיות.

<נועם סולן: אני רק רוצה להסב את תשומת לבכם שהיוצרים והמפיקים מרוויחים המון כסף כתוצאה מטכנולוגיות חדשות, הם לא רק ניזוקים מהם.

<קריאה: - - -

<נועם סולן: חברי מוטי דיבר על פירטיות חצופה, נכון?

<נועם סולן: אז אני רק רוצה לבשר לך שתחרות חופשית ושוק חופשי הם האמצעי הכי טוב להפחית פירטיות, וכשמוטי, בשם הפדרציה, בא לכאן, ביד אחת הוא מחזיק פירטיות וביד השנייה הוא מחזיק מונופולים שלא מאפשרים לעשות את מה שקורה בחו"ל.

<נועם סולן: יש לי נטפליקס.

<נועם סולן: אני משלם כל חודש לנטפליקס.

<נועם סולן: האם אני יכול לראות תוכן ישראלי בנטפליקס?

<נועם סולן: לא.

<נועם סולן: אבל באמזון אני יכול להוריד סרט קולנוע בדולר.

<מרדכי אמיתי: מה זה קשור לספריה הלאומית?

<מרדכי אמיתי: לא הבנתי.

<קריאות: - - -

איתן כבל: אני רוצה להבהיר שוב: כל אחד כאן בא מהמקום שלו.

איתן כבל: אם היית מסכים אתו כנראה שלא הייתם מגיעים לפה.

איתן כבל: יש לו עמדות שהן לא מופרכות.

איתן כבל: לא כל מה שהוא אמר מופרך.

איתן כבל: כמו שאני נותן לך את נקודת הזכות לכאן, והחוק הזה בראש ובראשונה אמור לענות על צרכים שלך, של מי שאתה מייצג, אז בבקשה, לפחות את זה לכבד.

איתן כבל: מותר לו להגיד את עמדותיו, גם אם הן לא מוצאות חן בעיניך.

<נועם סולן: עניינה של הצעת החוק הנוכחית הוא חיזוק כלי אכיפה שנותנים לבעלי זכויות היוצרים.

<נועם סולן: חוק זכויות יוצרים – ויש כאן אנשים שיודעים את זה פה יותר טוב ממני, תמיר יושב כאן – הוא חוק של איזונים.

<נועם סולן: יש לחוק הזה גם השפעות שליליות.

<נועם סולן: כאשר אנחנו מחזקים את בעלי הזכויות בלי איזונים מתאימים, התוצאה היא החרפה של כשלי שוק שכבר קיימים היום.

עיסאווי פריג': תסביר.

אורן אסף חזן: תסביר.

<נועם סולן: האיזון בין בעלי זכויות יוצרים ובין האינטרס הציבורי הרחב יותר.

<נועם סולן: אין זהות אינטרסים בין הציבור הרחב ליוצרים.

<נועם סולן: מצד אחד אנחנו יודעים שאנחנו רוצים לתמרץ יצירה.

<נועם סולן: זה אכן חשוב.

<נועם סולן: כדי שתהיה יצירה צריך להגן על יוצרים ולתת בידיהם זכויות.

<נועם סולן: מהצד השני אנחנו מדברים על אינטרס ציבורי בהפצה חופשית של ידע וגם חופש ביטוי, למרות שמשתמשים פה ב "חופש ביטוי" כמטבע עובר לסוחר, וגם פרטיות.

<נועם סולן: גם אלה חיוניים לעידוד היצירה, העובדה שאפשר לשתף מידע.

<נועם סולן: זה לא סיסמאות, זה המנגנון שאמור - - -

אורן אסף חזן: - - -

עיסאווי פריג': - - -

<קריאות: - - -

אורן אסף חזן: תראה, יש אינטרס זהה בין אדם שנכנס לסופרמרקט לבין בעל הסופרמרקט?

אורן אסף חזן: לא.

אורן אסף חזן: זה רוצה לרכוש בזול וזה רוצה להרוויח.

אורן אסף חזן: ההתייחסות של מה שהוא אומר לא רלבנטית.

אורן אסף חזן: צריך להסתכל על היצירה כמו על כל מוצר אחר במדף, ואם אנחנו נתייחס אליה ככה, יהיה לכולם קל יותר להבין את החוק הזה.

אורן אסף חזן: כל תירוץ אחר של חופש ביטוי וחופש הפצה – גם אני רוצה להפיץ מלפפונים, אבל אני לא מגדל אותם בגינה.

אורן אסף חזן: אני לא יכול לגנוב אותם משדה של מישהו אחר ולהפיץ אותם.

אורן אסף חזן: זו בדיוק הבעיה.

<נועם סולן: זו הערה מאוד חשובה שנוגעת להבדל הבסיסי שיש בין שיר לתפוח.

<נועם סולן: כשיש בבעלותך תפוח – אם הוא שלך הוא לא שלי, ואם אתה אוכל אותו, לא נשאר תפוח.

<נועם סולן: כשאנחנו מדברים על יצירה זה סוג של מוצר ציבורי - - -

<קריאות: - - -

אורן אסף חזן: אני לא מקבל את זה.

<נועם סולן: ולכן הבעלות נשארת רק 70 שנה.

אורן אסף חזן: אתה יודע מה המשמעות של מה שאתה אומר?

אורן אסף חזן: שמחר אף אחד לא ירצה לכתוב שירים.

<נועם סולן: המחוקק אומר את זה.

אורן אסף חזן: אז אנחנו נתקן את זה.

אורן אסף חזן: יש רק בעיה אחת, בתוך ה-70 שנה האלה, שהגבלת, לצורך העניין – בתוך ה-70 האלה תן לו את כל ההגנה שלה הוא ראוי, שהוא יוכל למקסם את ה- - - שלו.

איתן כבל: אף אחד פה לא מפתיע אותי.

איתן כבל: אם הייתי משאיר את המפיקים, יוצרים, מבצעים וכולם ביחד בחדר אחד, לא היה כלום עוד לפני.

איתן כבל: הם היו מחסלים זה את זה בתוך החדר הזה.

איתן כבל: אז אנא מכם.

איתן כבל: סליחה.

איתן כבל: מה שאני רוצה לומר – תראו, מה שאורן חזן אומר זו בדיוק המורכבות של זכויות יוצרים.

איתן כבל: אתה לא יכול לעשות השוואה אחת לאחת למקומות אחרים.

איתן כבל: מה כן?

איתן כבל: העניין הוא – נקודת המוצא כאן זה לא מי צודק יותר אלא נקודת המוצא היא האיזון בין הכוחות השונים שכל אחד - - -

אורן אסף חזן: יפה.

אורן אסף חזן: זה מה שאני אומר.

איתן כבל: זה גם מה שיהיה.

איתן כבל: כל אחד בא עם תפיסה.

איתן כבל: זכותו של כל אחד להגיד את תפיסתו, גם אם הצד השני לא אוהב אותה.

איתן כבל: התפקיד שלנו הוא למצוא את האיזון הנכון עד כמה שאפשר, אני אגיד – שכולם יהיו לא מרוצים באותה מידה.

אורן אסף חזן: אנחנו חברי כנסת.

אורן אסף חזן: דמיין לעצמך כמה פעמים חבר כנסת מתעצבן על זה שהוא נשא נאום במליאה ומישהו לקח משפט מהנאום שלו ועשה ממנו כותרת, או חבר כנסת שהגיש הצעת חוק ו-10 אחרים קיבלו עליה קרדיט.

אורן אסף חזן: ההבדל בינינו לבינם – שזו הפרנסה שלהם, זה בדיוק ההבדל.

<נועם סולן: הטענה שלי היא פשוטה: בחוק זכות יוצרים יש בעיה בסיסית.

<נועם סולן: החוק לא מבחין בין יצירה ליצירה.

<נועם סולן: זה לא משנה אם אני עושה משהו עם מוזיקה או סרט קולנוע או שאני רוצה להעלות לאינטרנט עשרות אלפי מכתבים שנכתבו למרטין בובר או עשרות אלפי ספרים שיצאו במאה ה-20 ואינם נמכרים עוד בחנויות.

<נועם סולן: הטענה שלי היא פשוטה: כשאנחנו מסתכלים על התמונה הכוללת של 50-70 בתקליטים ושל הפונטים, וכו', המסקנה שלי היא שזה לא מקרה נקודתי.

<נועם סולן: משרד המשפטים הפך להיות שבוי בידי האינטרסים.

<נועם סולן: ארז מספר על שימוע רחב – אותנו לא הזמנת לשימוע הזה.

<נועם סולן: מה שאני אומר זה דבר כזה: ההצעה הזו היא הצעה מרחיקת לכת, יש לה השפעות מהותיות.

<נועם סולן: מין הראוי היה לדון בה בהקשר כולל.

<נועם סולן: משפט אחרון: בגרמניה וצרפת משרד המשפטים לא מתעסק גם בזה, אלא הוא גם העביר הצעות חוק שונות על אפשרות להנגיש יצירות לא - - -

עבד אל חכים חאג' יחיא: כבוד היושב-ראש.

עבד אל חכים חאג' יחיא: ברור שאם אנשים שמתעסקים ביצירה לא ירוויחו כסף לא תהיה יצירה, כי זו העבודה שלהם, מזה הם מתפרנסים, מזה הם חיים.

עבד אל חכים חאג' יחיא: בין זה לבין להשאיר את היצירה בתוך כלוב מסוים שבו מי שלא משלם לא יקבל – לאורך זמן כל כך ארוך, היצירה הזו תישכח, ישימו אותה בצד, כי עם הזמן תמיד יש התחדשות ודברים חדשים.

עבד אל חכים חאג' יחיא: לכן יש למצוא את נקודת האיזון בין הזכות לפחות בתקופה הראשונה – שרק מי שישלם יוכל לראות אותה, אחרי תקופה מסוימת, שצריך לדון מה היא תהיה, לא ה-70 שנים ולא ה-50 שנים כי אנשים גם לא יראו את היצירה אחרי 5 או 10 שנים כי תהיה התחדשות.

עבד אל חכים חאג' יחיא: אז צריך למצוא את נקודת האיזון האם אפשר במחיר אחר, מחיר יותר זול, לקבל אותה, או אפילו בחינם, אחרי תקופה מסוימת, ולשמור כך.

עבד אל חכים חאג' יחיא: בכל מקום שאתה רואה – אתה רואה את השם של כל האנשים שעבדו בזה, שהכינו את זה, כך שהזכות והשם שלהם יישמרו.

עבד אל חכים חאג' יחיא: דבר שני – יש מקומות שיצירה מסוימת, ואם אנחנו מדברים על תרבות יש בממשלת ישראל, במדינת ישראל יש משרד כזה של תרבות.

עבד אל חכים חאג' יחיא: מה תרבות יש שם אני לא יודע.

אורן אסף חזן: מה קשור עכשיו?

עבד אל חכים חאג' יחיא: שם צריכה לקום ועדה ציבורית שלא צריכה להיות תלויה בעמדות הפוליטיות של השר שעומד באותו משרד, כדי לעודד יצירה שיכולה להיות גם מגוונת ושאנשים מכל גווני האוכלוסייה יוכלו לראות את עצמם שם ביצירה שנתמכת, ואז, אם המדינה תומכת ביצירה הזו, מעבר להקשר הרוחני של היצירה תהיה גם האפשרות שאנשים שיוכלו להגיע לשם, ואנחנו לא נישאר עם הפירטים, ועם השאלה אם להילחם בהם, כי אנשים גם זכותם לראות ולשמוע.

<דלית קן דרור פלדמן: תודה רבה לוועדה.

<דלית קן דרור פלדמן: את העמדה של הקליניקה למשפט וטכנולוגיה – אני אחסוך את מילותי שלי ואתן לסטודנטית להציג, בקצרה.

<דלית קן דרור פלדמן: רק בבקשה, אש כלפי אחר כך ולא אליה.

<נוי וידה: אני סטודנטית למשפטים בקליניקה למשפט וטכנולוגיה.

<נוי וידה: דבר אשון חשוב לנו לציין שאנחנו לא בעד הרעיון של הפרת זכויות יוצרים אך הנוסח הנוכחי מביא לשינוי מרחיק לכת במובן שגם ביטויים לגיטימיים, גם שימושים מותרים עלולים להיות מצונזרים מראש בין אם על ידי אכיפה אלגוריתמית של הספקים, אכיפה מסיבית, ובין אם על ידי צנזורה של גורמים פרטיים כשבעצם אנחנו מדברים על שינוי מהותי של הסטטוס קוו שמצוי כרגע בין ההגנה על זכויות יוצרים ובין ההתפתחות של התרבות, כאשר המנגנונים בפסיקה לטעמנו כן מספקים את ההגנה הזאת.

<נוי וידה: ובאמת כדי שהחוק הזה לא יהיה אות מתה כפי שאתם מציינים פה, זה המקום לא לשנות את הסטטוס קוו.

<נוי וידה: בעניין של ההפללה של משתמשים פרטיים, משתמשי קצה, בעצם צריך לזכור שגם בני נוער משתמשים - - -

איתן כבל: אמרתי שמה שברור מאליו שלא יהיה – לא יתקיים.

<נוי וידה: כן, לא אחזור על הדברים.

<נוי וידה: אני רק רוצה לציין שבאינסטגרם כרגע, כל בן נוער עם מספיק עוקבים יכול להיחשב כעסק למטרות רווח לכל דבר.

<אתי בנדלר: אנחנו נשמח לקבל את העמדות שלכם בכתב.

<ליאור דיין: אני אדבר בקצרה – אני הגעתי בעיקר כיוצר עתידי שכותב סדרת דרמה לHOT ומודאג מהמצב, אבל עורך הדין פה מהספרייה הלאומית מיד הזכיר לי – כי אני העברתי את כל כתביו של אבא שלי לספריה הלאומית, ובאמת – אתמול נפתחו לציבור.

<ליאור דיין: ניקח את אבא שלי לדוגמה – אכן פרא אדם, אבי, אסי דיין.

<ליאור דיין: זה מייד הזכיר לי את אותו מצב שהוא הגיע אליו, מדובר בפרא אדם במובנים שונים, אבל זו היתה הפנסיה שלו, אותן זכויות יוצרים.

<ליאור דיין: זה הדבר.

<ליאור דיין: אתה רוצה את האמת?

<ליאור דיין: זה הדבר היחיד שהוא הוריש לי.

<ליאור דיין: לא היה לו שום דבר אחר.

<ליאור דיין: נכון שהוא לא היה כלכלן ולא חסכן מבריק, אבל זה הדבר שהולך אתו ונשאר אתו, וכשמורידים את גבעת חלפון – ב-100 או 200 אלף הורדות, זה פוגע בו ישירות.

<ליאור דיין: המצב הזה הוא מצב קבוע.

<ליאור דיין: יש רק לומר שהיוצרים מן הסתם הם אינם מן הסתם אנשים שיודעים לחסוך לפנסיה, אינם אנשים שמפרישים.

<ליאור דיין: גם הצורה שבה עובדים היא צורת הפרי-לאנס.

<ליאור דיין: בין סרט לסדרה אתה לא בדיוק מפריש מדי חודש ויודע איך לעשות את הדבר הזה.

<ליאור דיין: זכויות היוצרים זה הדבר היחיד שנשאר ליוצרים.

<ליאור דיין: בזכותם אתם נהנים מגבעת חלפון, החיים על פי אגפא, וכל שאר התכנים שמשודרים ב-HOT וב-YES, אז צריך לתת את הכבוד המינימלי.

<ליאור דיין: אני אתן גם את הכבוד המינימלי לוועדה הזו ואסיים עכשיו.

<חיים סלוצקר: אני רוצה בדיוק להסביר את העניין של הפרנסה פה.

<חיים סלוצקר: אני מפיק של 4 ערוצי טלוויזיה.

<חיים סלוצקר: אנחנו משקיעים בהפקת יצירה מקומית עשרות מיליונים בשנה.

<חיים סלוצקר: הכסף שלנו מגיע אלינו אם נשאר לנו.

<חיים סלוצקר: בשידור ראשון אנחנו לא מרוויחים.

<חיים סלוצקר: אם זה משודר עוד פעם אחרי זה – משם הכוונה שלנו להרוויח.

<חיים סלוצקר: מה שקורה כרגע – אנחנו מחולקים פה סביב לשולחן לשני סוגי אנשים: הרבה מחברי היוצרים, כל הצוות שבונה את הסדרות האלה באו הנה כי הם לא מרוויחים, ויש כאלה שמקבלים כסף לדבר, כמו שהאיש הזה.

<חיים סלוצקר: הוא מקבל משכורת אז נוח לדבר.

<חיים סלוצקר: היצירה – גונבים אותה.

<חיים סלוצקר: עוד מעט נגיע למצב שאי אפשר יהיה ליצור יצירה ישראלית.

<חיים סלוצקר: תחשבו כמה חשובה יצירה ישראלית.

<חיים סלוצקר: משקיעים עשרות מיליונים.

<חיים סלוצקר: אנחנו רואים פרקים – למשל, הפקתי לערוץ 8 סדרה על תאיר רדא וראיתי פרק משודר לפני שאני שידרתי אותו בכלל לקהל.

<חיים סלוצקר: הדבר הזה חייב להיפסק אחרת היצירה הישראלית נעלמת.

<חיים סלוצקר: אין פה משחק.

<חיים סלוצקר: יש פה אנשים שלא מרוויחים לירה.

<חיים סלוצקר: מפסידים כסף בגלל זה.

<מירי נבו: אני מערוץ הספורט, שדרנית בערוץ הספורט.

עיסאווי פריג': מי לא מכיר את מירי.

<מירי נבו: אני רוצה להוסיף עוד נדבך כאן לשיחה על זכויות יוצרים, על יצירה ישראלית, וכו'.

<מירי נבו: אנחנו, בשידורי הספורט גם סובלים סבל אנוש מהצפייה הפירטית.

<מירי נבו: אנחנו משלמים מיליונים, מאות מיליונים על זכויות שידור של ספורט בינלאומי וספורט ישראלי, ומידי יום נעשית גניבה.

<מירי נבו: המילה "פירטית" היא קצת מתוקה בעיניי, כי תכף ייצא קפטן קוק מאיפה שהוא, וזה יהיה מאוד חמוד.

<מירי נבו: אבל האנשים שעושים את הצפייה הזו הם גונבים את פרנסתי, נקודה.

<מירי נבו: אין לזה שום משמעות אחרת, מבחינתי.

<מירי נבו: אני יכולה לתת לכם דוגמה רק מאתמול – בשנייה שעשיתי צפייה ישירה לראות איפה גונבים את השידורים שלנו באינטרנט, אתמול: מכבי חיפה – הפועל רעננה, אתמול" מנצ'סטר סיטי – בריסטול סיטי, אתלטיקו מדריד נגד עוד קבוצה, הפועל חולון, קבוצות ישראליות.

<מירי נבו: אני יכולה לתת לכם רשימה של 20 קבוצות, 20 משחקים – אתמול, כשבאתרים מאוד מאוד מוכרים אנשים יכלו להיכנס, דרך הלינק, ולצפות במה שאנחנו מוציאים עליו מיליונים.

<מירי נבו: אנחנו עובדים בזה.

<מירי נבו: יש בערוץ הספורט ובערוצי הספורט השונים מאות אנשים שעובדים, מתפרנסים.

<מירי נבו: יש אנשים שהשקיעו המון כסף.

<מירי נבו: אני מבינה שהכסף הזה הוא בקלות, לכל השאר - - -

יעקב פרי: זה אתרים פירטיים או אתרים מוכרים?

<קריאה: פירטים, פירטים, חד משמעית.

<קריאה: פירטים שיש בהם את כל התוכן.

<מיכל רפאלי כדורי: אין בהם תוכן חוקי, הם רק פירטים.

<מיכל רפאלי כדורי: הם לא חופש הביטוי.

<מירי נבו: אני רוצה להתייחס למה שאתה אמרת, חבר הכנסת פרי, ואתה מבין דבר או שניים בניטור – הוועדה האולימפי הבינלאומי - - - יש את המותג הגדול הזה, שהוא המותג הכי גדול בעולם הספורט שנקרא "המשחקים האולימפיים".

<מירי נבו: בחודש הבא תהיה אולימפיאדת החורף.

<מירי נבו: הוועדה האולימפי הבינלאומי ינטר בצורה אבסולוטית את כל הגלובוס מצפייה פירטית במשחקים האלה.

<מירי נבו: הוא עשה את זה בהצלחה גם במשחקים האולימפיים בריו, כלומר, הטכנולוגיה קיימת, זה אפשרי.

<מירי נבו: יכולים להגיד לי – שטויות, יש צדק חברתי.

<מירי נבו: עוד פעם – זו העבודה שלנו.

<מירי נבו: אנחנו משקיעים בזה - - - אני לא משקיעה בזה כסף, אני משקיעה בזה את זמני, זו הפרנסה שלי, עם זה אני מאכילה את הילדים שלי ביית.

<מירי נבו: זה אפשרי לנטר את הדברים האלה, זה לא בלתי אפשרי.

<מירי נבו: הטכנולוגיות היום קיימות ובתוך הספורט הזה – זה לא רק ספורט בינלאומי, זה גם ספורטאים ישראלים שאילולא אנחנו לא תהיה לנו גם פרנסה.

יעקב פרי: קוריאה הצפונית תשתתף גם.

<מירי נבו: היא תשתתף.

<מירי נבו: שני ספורטאים יש לה.

<מי-טל גרייבר שורץ: אני מאיגוד האינטרנט הישראלי.

<מי-טל גרייבר שורץ: אני מסכימה עם כל מילה שנאמרה פה לגבי חשיבות השמירה על זכויות יוצרים, אבל חסימת גישה לאתרים לא תפתור את הבעיה הזו, היא רק תיצור בעיות אחרות ולא תיתן את הפתרון שאותו אתם רוצים.

עיסאווי פריג': מה את מציעה?

<מי-טל גרייבר שורץ: אני מסכימה עם נועם סולן מהספרייה הלאומית – צריך למצוא מודל עסקי אחר.

איתן כבל: יש לי בקשה.

איתן כבל: זה גם לא הוגן לבוא ולהגיד – יש בעיה, היא שלכם.

איתן כבל: אם באים ורוצים לתת - - - למה התחברתי קצת למה שאמר נועם סולן?

איתן כבל: הוא אמר – אם אתה רוצה ללכת למסלול כזה, אז תדע, כמו שקורה ב "אמזון", כמו שקורה פה, כמו שקורה שם.

איתן כבל: אני לא אקבל ולא אאפשר עמדות חותכות של אנשים שמגיעים עם רשימה של צדקנות וטהרנות.

איתן כבל: לא יקרה פה.

איתן כבל: בסוף יש אנשים שחיים מזה, זו פרנסתם.

איתן כבל: צריך למצוא את האיזון הזה בעולם החדש, לא רק להגיד לי מה לא.

<מי-טל גרייבר שורץ: אני עדיין חושבת שהסרת אתרים לא תפתור את הבעיה שלהם.

<שמואל סלוטין: הנביא ירמיהו מדבר על "העושה עוול ולא במשפט" ומבחינתנו גניבה, גם אם היא מרחוק, נחשבת כגניבה.

<שמואל סלוטין: מדינת ישראל כמדינה יהודית, ערכית ומוסרית צריכה באופן דקלרטיבי, אף על פי שהחוק לא מושלם, לצאת בהצהרה שכזו, מכיוון שכאשר הדבר הוא פגום מבחינה ערכית אנחנו צריכים לשאוף לרף גבוה מבחינה מוסרית, גם מבחינה חינוכית וגם מבחינה ציונית יהודית.

<משה אדרי: אמרו פה דברים אמיתיים.

<משה אדרי: בסופו של דבר, עזבו את YES ועזבו את HOT.

<משה אדרי: הם באמת משקיעים פה מיליארדים, מאות מיליונים, וזכותנו לקבל הגנה.

<משה אדרי: אבל יש משקיעים פרטיים כמוני שמשקיעים כל שנה בין 30 ל-50 מיליון שקל בקולנוע הישראלי, ואם אנחנו לא נקבל הגנות – אנחנו יכולים ללכת הביתה ולסגור את בתי הקולנוע ואת הקולנוע הישראלי.

<משה אדרי: בגלל זה אין גם משקיעים פרטיים.

<משה אדרי: שימו לב שזה הענף היחידי בעולם שאין משקיעים פרטיים פה בארץ.

<משה אדרי: אף אחד לא מוכן להשקיע כי הוא אומר – "מכתוב"?

<משה אדרי: ראיתי אותו אתמול בחינם באינטרנט.

<משה אדרי: "סוף העולם שמאלה"?

<משה אדרי: ראיתי שלשום.

<משה אדרי: "הערת שוליים" – ראיתי אתמול, והכל בחינם.

<משה אדרי: אם אנחנו לא נקבל הגנות בכנסת - - -

עבד אל חכים חאג' יחיא: הגנה לעד?

עבד אל חכים חאג' יחיא: לכמה שנים?

<משה אדרי: איזו שאלה.

איתן כבל: אתה פותח דיון.

איתן כבל: חברים יקרים, זה שלב של הבעת עמדות לא איתגור של אלה שמביעים עמדות.

<משה אדרי: אני רוצה להסביר לחבר הכנסת דבר אחד: הסרט יכול לעלות בין 5 ל-20 מיליון שקל.

<משה אדרי: לא מרוויחים את הכסף.

<משה אדרי: זה כמו שאני בונה בניין, מה, אחרי 20 שנה לוקחים אותו?

<משה אדרי: הבניין הוא שלך.

<משה אדרי: זה נכס שהשקענו בו כספים שלקחנו מהבנקים, חתמנו ערבויות אישיות, מישכנו את האישה, את הזקנה, את הבתים והכל כדי לעשות את הסרט.

<משה אדרי: זה הדבר המינימלי.

<משה אדרי: יושבים כל מיני חכמים ואומרים – אינטרנט, חופש ביטוי, אבל איזה חופש?

<משה אדרי: אם אני משקיע 10 מיליון שקל ומשקיע את זה בסרט ישראלי, אני לא יכול לקבל הגנה?

איתן כבל: תודה, וניתן לך עוד הזדמנויות בעתיד.

עבד אל חכים חאג' יחיא: והזדמנות לאחרים גם שיבואו לתת לנו דירוג מסוים על ההכנסות שלהם לפי הזמן, מאותן יצירות.

<טוני גריינמן: אני מטעם איגוד מפיקי קולנוע וטלוויזיה.

<טוני גריינמן: אנחנו מברכים על החוק.

<טוני גריינמן: זכות הקניין זו גם זכות אדם ולמפיקים העצמאיים נשאר מעט מאוד קניין ביצירה שהם מפיקים.

<טוני גריינמן: אנחנו צריכים להגן על הקניין.

<טוני גריינמן: אנחנו פה במידה רבה בגלל כשל בחינוך, שהצעירים היום חושבים שהכל מגיע בחינם, ואם צריך לשלם שקל אחד בשביל לצפות בסרט – אז אני פראייר.

<טוני גריינמן: אנחנו צריכים את החוק הזה אבל מבחינתנו הוא רק חלק ממה שצריך להיות, איזושהי קודיפיקציה, רפורמה שתאפשר הגנה פעילה על יצירות באינטרנט.

<טוני גריינמן: בעולם הפיזי היה גם אפשרות לסגור את הבסטה בשוק שמוכרת קלטות פירטיות.

<טוני גריינמן: היתה אפשרות להטיל אחריות על בעל הבסטה ועל מי שמאפשר את הסחר הזה ביצירות פירטיות, החוק הזה אינו עוסק באותם גורמים שהם בעצם המתווכים של היצירות, והיום אנחנו מדברים על סטרימינג – צפייה מידית.

<טוני גריינמן: יש גורמים, ואני מדבר על ספקי הגישה - -

איתן כבל: משפט אחרון, אני חייב לסיים.

<טוני גריינמן: - - - וספקי האירוע שמרוויחים מזה.

<טוני גריינמן: בחוק הישן, בעולם הפיזי הישן ליוצרים, מפיקים ומבצעים היה הסדר מטעם המדינה, בגלל שהמדינה לא רצתה לדעת במשתמשי הקצה.

<טוני גריינמן: היה הסדר של פיצוי של יוצרים ומפיקים ומבצעים על הפסדים שנגרמים להם בגלל העתקה פרטית.

<טוני גריינמן: אין הסדר כזה על האינטרנט כשיש פה גורמים שמרוויחים מיליונים ומיליארדים ומן הראוי שלרפורמה הזאת או לקודיפיקציה הזאת באינטרנט יכניסו גם את נושא "חוק הקלטת הריקה", פיצוי על הפסדים בגלל העתקות והזרמות ביתיות.

איתן כבל: תודה.

איתן כבל: אני אאפשר לכם גם בדיון הבא לדבר.

<טוני גריינמן: מדברים פה על קצב החקיקה – לעולם לא נדביק את הטכנולוגיה.

<טוני גריינמן: מה שצריך פה בחוק הזה זה לגרום לכך שהוא יהיה גמיש מה שיותר על מנת שלא נצטרך להתאים אותו כל שני וחמישי לטכנולוגיה חדשה.

<טוני גריינמן: צריך לשאוף לגמישות ולמרב שיקול הדעת של בתי המשפט.

איתן כבל: תודה.